სამხრეთის ერების, ეროვნებების და ხალხების რეგიონი

სამხრეთის ერების, ეროვნებების და ხალხების რეგიონი – აბრევიატურა SNNPR () — ეთიოპიის რეგიონი. ჩამოყალიბდა 1994 წლის არჩევნების შემდეგ 7, 8, 9, 10 და 11 რეგიონების გაერთიანების შედეგად. მისი დედაქალაქია — აუასა. მოსახლეობა — 17 837 005 ადამიანი (2014 წელი), ფართობი — 105 887,18 კმ².

 გეოგრაფია 
რეგიონი ესაზღვრება კენიას სამხრეთში, სამხრეთ-დასავლეთში — ილემის სამკუთხედს, დასავლეთში — სამხრეთ სუდანს, ჩრდილო-დასავლეთში — გამბელის რეგიონს, ჩრდილოეთში და აღმოსავლეთში — ორომიის რეგიონს. მსხვილი ქალაქებია: აუასა, არბა-მინჩი, მიზან-ტეფერი და ჩენჩა.

 მოსახლეობა 
2007 წლის მონაცემებით რეგიონის მოსახლეობა შეადგენდა 15 042 531 ადამიანს, ქალაქის მოსახლეობა შეადგენს — 10,28 %-ს (ყველაზე დაბალი მაჩვენებელი ქვეყანაში). მოსახლეობის საშუალო სიმჭიდროვეა 142,06 ად./კმ². რეგიონში აღრიცხულია 3 087 567 ცალკეული მეურნეობა, ასე რომ, საშუალოდ 4,9 ადამიანი მოდის ერთ მეურნეობაზე. ძირითადი ეთნიკური ჯგუფებია: სიდამო — 19,38 %, ველაიტა — 10,59 %, ჰადია — 7,98 %, გურაგელები — 7,54 %, გამო — 7 %, კაფიჩო — 5,44 %, სილტე — 5,37 %, გედეო — 4,90 % და სხვა. ძირითადი ენებია: სიდამოს ენა — 19,59 %, ვოლაიტას ენა — 10,48 %, ჰადიას ენა — 8,00 %, გურაგული ენა — 7,13 %, გამოს ენა — 6,9 %, კაფას ენა — 5,36 %. სულ რეგიონში ცხოვრობს 45-ზე მეტი სხვადასხვა ეთნიკური ჯგუფი. პროტესტანტები შეადგენენ რეგიონის მთელი მოსახლეობის 55,5 %-ს, ქრისტიანი-მონოფიზიტები — 19,9 %-ს, მუსულმანები — 14,1 %-ს, კათოლიკები — 2,4 %-ს; მოსახლეობის დაახლოებით 6,6 % მიეკუთვნება ტრადიციულ აფრიკულ რელიგიებს.

1994 წლის აღწერის მონაცემებით რეგიონის მოსახლეობა შეადგენდა 10 377 028 ადამიანს, ქალაქის მოსახლეობა იყო სულ 6,8 %. 2006 წლის მონაცემებით, მოსახლეობის მხოლოდ 54 %-ს აქვს შესაძლებლობა ისარგებლოს სუფთა სასმელი წყლით, რაც მნიშვნელოვნად მაღალია, ვიდრე 15 წლის უკანდელი მაჩვენებლები (სულ 10-15 %). განათლების დონე შეადგენს 57 %-ს მამაკაცებისთვის და 22,4 %-ს ქალებისთვის. ბავშვთა სიკვდილიანობა შეადგენს 85 ბავშვს 1000 დაბადებულზე (რაც, ქვეყნის საშუალოზე მაჩვენებელზე მაღალია — 77 ბავშვი 1000 დაბადებულზე).

 ადმინისტრაციული დაყოფა 
რეგიონი იყოფა 13 ზონად, 8 განსაკუთრებულ რაიონად (ვორედა) და აუასის საქალაქო ადმინისტრაციად.
 №  ზონები/განსაკუთრებული რაიონები (ქართ.)  ზონები/განსაკუთრებული რაიონები (ლათ.)  მოსახლეობა,GeoHive; Ethiopia, Administrative unitsად. (2007 წელი) 1  ბენჩ-მაჯი  Benč / Bench Maji Zone 654 046 2  დაურო  Dawro / Dawuro Zone 492 742 3  სამხრეთი ომო  Debub (South) Omo Zone 577 673 4  გამო-გოფა  Gamo Gofa Zone 1 595 570 5  გიდეო  Gide’o / Gedeo Zone 879 749 6  გურაგე  Gurage Zone 1 280 483 7  ჰადია  Hadiya Zone 1 243 776 8  კეფა  Käfa / Keffa Zone 880 251 9  კემბატა-ტემბარო  Kämbata / Kembata Tembaro / Timbaro Zone 683 167 10  შეკა  Sheka Zone 199 671 11  სიდამა  Sidama Zone 2 966 652 12  სილტი  Səlṭi / Silti Zone 751 159 13  ველაიტა  Wälaytta / Wolayita Zone 1 527 908 14  ალაბა (განსაკუთრებული რაიონი)  Alaba special woreda 232 241 15  ამარო (განსაკუთრებული რაიონი)  Amaro special woreda 149 384 16  ბასკეტო (განსაკუთრებული რაიონი)  Basketo special woreda 56 678 17  ბურჯი (განსაკუთრებული რაიონი)  Burji special woreda 56 523 18  დირაშე (განსაკუთრებული რაიონი)  Dirashe / Derashe special woreda 142 678 19  კონსო (განსაკუთრებული რაიონი)  Konso special woreda 234 987 20  კონტა (განსაკუთრებული რაიონი)  Konta (Ela) special woreda 91 743 21  იემი (განსაკუთრებული რაიონი)  Yäm / Yem special woreda 80 647 22  აუასის საქალაქო ადმინისტრაცია  Hawassa City Administration-Zone 259 803 სულ  15 042 531

ზონები თავის მხრივ იყოფა 126 რაიონად (ვორედა) და 10 ქალაქ-ვორედად.

 იხილეთ აგრეთვე 
 ეთიოპიის რეგიონები

 რესურსები ინტერნეტში 
 სამხრეთის ერების, ეროვნებების და ხალხების რეგიონის რუკა at UN-OCHA (PDF ფაილი)
 სამხრეთის ერების, ეროვნებების და ხალხების რეგიონის რუკა at DPPA of Ethiopia  (PDF ფაილი)
 Ethiopia's Vanishing Tribes  slideshow by Life magazine

სქოლიო

კატეგორია:ეთიოპიის რეგიონები